Lederen af Ukraines sikkerhedstjeneste siger til Reuters, at myndighederne i Kiev har tilbageholdt en fransk statsborger, som havde planer om 15 angreb i Frankrig forud for EM i fodbold og under turneringen.

- Franskmanden talte negativt om sin regerings handlinger, masseindvandring, spredningen af islam og globalisering, og talte også om planer om at udføre flere terrorist angreb, siger sikkerhedstjenestens leder,Vasyl Hrytsak ifølge Reuters.

Den anholdte havde ifølge oplysningerne planer om at ramme moskéer, synagoger og regeringsbygninger, hedder det videre.

Sikkerhedstjenesten har selv lagt en video ud af anholdelsen på Youtube.

Den anholdte var i Ukraine, hvor han havde kontaktet væbnede grupper. BBC skriver, at franske medier har identificeret ham som en 25-årig mand.

DR Nyheders Rusland- og Ukrainekorrespondent, Matilde Kimer, fortæller, at franskmanden har været i Ukraine i et halvt år og udgav sig for at være en frivillig, der ville hjælpe soldaterne i Østukraine.

Herefter begyndte han at interesse sig for at købe våben og sprængstoffer.

- I en under cover operation har politiet så forsynet ham med 5 automatrifler, 5000 patroner, to granater, 18 panserværnsraketter og 125 kg TNT, forklarer hun.